Igen. A Norton biztosít mobil alkalmazásokat az iOS, az Android, sőt a Chromebook laptopok számára is.
iOS felhasználóknak. A Norton 360 szoftvercsomagot ezen a platformon inkább „biztonsági appnak” érdemes hívni — nem nevezhető vírusirtónak, hiszen az iOS eszközökre nem léteznek „vírusok”. Azonban véleményem szerint megéri a Norton szoftverét letölteni az iOS rendszerre is — többek között a wifi hálózati védelem, a biztonságos VPN, a jelszókezelő és a LifeLock személyazonosság-lopás elleni védelme miatt, illetve a Norton Family nevű kiváló szülői felügyeleti appja is elérhető.
Android felhasználóknak. A Norton 360 ugyanazokat a biztonsági funkciókat kínálja itt is, mint az iOS platformon, azonban itt tartozék még a víruskereső motor, mely minden letöltött alkalmazást és fájlt ellenőriz a rosszindulatú kódok után kutatva.
Chromebook felhasználóknak. Kaptunk néhány zavarodott kérdést e-mailben arról, vajon támogatja-e a Norton a Chromebook platformot. Hiszen, ha a Norton cégét kérdezzük meg erről, konkrétan közlik a felhasználókkal, hogy „a Norton szoftvert nem készítették el a Chromebook laptopokra”. Ez valószínűleg így van, azonban tény, hogy a Chromebookokat úgy tervezték, hogy Android appokat futtassanak és a Google Play Store áruház is működik ezeken a laptopokon. A Norton Mobile Security a Chromebook platformon kissé viccesen néz ki, hiszen csak a kijelző harmadát foglalja el az okostelefonokra szabott program. Ugyanakkor az alkalmazásellenőrző funkció, a wifi hálózatfigyelő, a VPN, a jelszókezelő program és a Norton Safe Family szülői felügyeleti eszközök mind tökéletesen működtek, amikor teszteltem a Norton szoftvercsomagot a Chromebook-omon.